চারদিনের, ওয়ান ডে ও টি২০ তিনটা ফরম্যাটই হোম এন্ড এওয়ে ভিত্তিতে ডাবল লীগ পদ্ধতিতে হতে হবে। ফলে প্রতিটা দল প্রত্যেকে ফরম্যাটে কমপক্ষে ১৪-১৮টা করে ম্যাচ খেলতে পারবে। প্রতিটা দল কমপক্ষে ৩০ জন প্লেয়ারের সাথে এক বা একাধিক বছরের জন্য চুক্তি বদ্ধ থাকবে। বিদেশী কোটা ৬-৮টি রাখা হবে। বেশী প্লেয়ারদের সাথে চুক্তিবদ্ধ হওয়ার কারণ হলো, এর ফলে দলগুলো আলাদা আলাদা ফরম্যাটের জন্য আলাদা আলাদা প্লেয়ার দিয়ে একাদশ গঠন করাতে পারবেন। প্রতিটা দলই ক্রিকেটের তিনটা ফরম্যটে খেলাতে সারা বছরের জন্য প্লেয়ারদের সাথে চুক্তিবদ্ধ হবেন। যেমন: আবাহনী যদি একটি দল হয় এবং তারা যদি ২০১৫ সালের জন্য সাকিব আল হাসানের সাথে চুক্তিবদ্ধ হয় তবে সাকিব আল হাসানকে ২০১৫ সালে শুধুমাত্র আবাহনীর হয়ে খেলতে হবে। সেটি ওয়ানডে, চারদিনের বা টি২০ যে কোন ফরম্যাটের জন্যই। ঐ বছর সে অন্য কোন দলের হয়ে খেলতে পারবে না। দলগুলা দেশী খেলোয়াড়দের সাথে কোন একটি ফরম্যাটের জন্য চুক্তি করতে পাারবেন না। তাকে তিন ফরম্যাটের জন্যই দলে নিতে হবে। তবে একাদশ গঠন করবে দল তার নিজ ইচ্ছা মত।